बढ़ती अपराधिक घटनाआें को रोकने के लिए पुलिस ने बढ़ाई गश्त
भास्कन न्यूज| मदनगंज-किशनगढ़
शहरमें बढ़ती अपराधिक घटनाआें को देखते हुए मंगलवार को गश्त बढ़ा दी। थाना क्षेत्र के भीड़भाड़ वाले इलाकों में सादा वर्दी में पुलिसकर्मी तैनात किए गए। खुद थाना प्रभारी जोगेंद्र सिंह ने बाइक पर शहर का अवलोकन किया। पुलिस ने आमजन को भी संदिग्ध मिलने पर तुरंत थाने पर सूचना देने की अपील की है। मालूम हो कि पिछले कुछ दिनांे से शहर में चेन स्नेचिंग, मोबाइल छीनने और बच्चांे के अपहरण की नाकाम कोशिश की घटनाएं हो चुकी है।
जानकारी के अनुसार लगातार शहर में बढ़ती अपराधिक घटनाओं से आमजन में रोष व्याप्त है। वारदातें बढ़ने और पुलिस की नाकाम कोशिश से भी दबाव बढ़ता जा रहा है। लाेगों में दहशत फैल रही है। तीन दिन में स्कूली बच्चों को जबरन उठा ले जाने की दूसरी घटना से शहरवासियों में दहशत का माहौल है। इन सबको देखते हुए मंगलवार को पुलिस ने शहरवासियों के लिए अलर्ट जारी किया है। पुलिस ने शहर में गश्त बढ़ा दी। सादा वर्दी में पुलिसकर्मियों को भीड़ भाड़ वाले क्षेत्र में भेजा गया।
मदनगंज थाना प्रभारी जोगेंद्र सिंह ने बाइक चलाकर शहर की स्थिती को देखा। शहरवासियों से मिले और अजनबी, संदिग्ध दिखने पर तुरंत थाने पर सूचना देने की अपील की। मालूम हो कि राजारेडी लिंक रोड निवासी मोनिका चंदेल (13) के स्कूल लौटते वक्त दो अज्ञात महिलाओं द्वारा रास्ता रोकने की घटना सामने आई। इससे तीन दिन पूर्व हाऊसिंग बोर्ड क्षेत्र में भाई-बहन को एक महिला द्वारा रास्ता रोकने की घटना सामने आई थी। इससे पूर्व शहर में पांच से ज्याद चेन स्नेचिंग की वारदातें हुई। जिनमें से एक का भी पुलिस अब तक सुराग नहीं लगा पाई। इन सबको देखते हुए पुलिस ने गश्त बढ़ा दी। साथ ही आमजन से भी पुलिस का सहयोग करने की अपील की जा रही है।
hin_Deva bho_Deva hin_Deva hin_Deva hin_Deva